# Agalloch

### Wikipedia

Agalloch
Toiminnassa | 1996 –
Kotipaikka | Portland, Oregon
Laulukieli | englanti
Tyylilaji | folk metal doom metal black metal
Levy-yhtiö | The End Records
Jäsenet | Don Anderson John Haughm Jason William Walton Chris Greene

Agalloch on yhdysvaltalainen metalliyhtye, joka yhdistelee musiikissaan mm. akustista musiikkia, folk metallia, doom metallia ja black metallia. Uusimmilla julkaisuillaan yhtyeen tyyli on muuttunut musiikillisesti rauhallisemmaksi alkuaikojen raskaammasta materiaalista.

## [muokkaa] Historia

Pale Folklore (1999)

Agallochin perusti John Haughm ja Shane Breyer vuoden 1996 alussa. He soittivat kaksikkona kesään saakka, jolloin Don Anderson liittyi mukaan äänittämään From Which of This Oak -demokasettia, joka julkaistiin syksyllä samana vuonna. Tällä julkaisulla Agallochilla oli selviä black metal -vaikutteita. Hieman äänitysten jälkeen Jason William Walton liittyi yhtyeen basistiksi.

Vuonna 1998 kolmikko äänitti uuden promokasetin levy-yhtiöitä varten. The End Records kiinnostui yhtyeestä ja tarjosi levytyssopimusta. Näin syntyi Agallochin debyyttialbumi Pale Folklore, joka tarjosi black metal -vaikutteiden sijaan folkimpaa materiaalia neoklassisilla välisoitoilla. Pale Folklore sai paljon positiivista huomiota. Äänitysten jälkeen toinen perustajajäsenistä, Breyer, jätti yhtyeen.

Muutaman vuoden hiljaiselon jälkeen Agalloch julkaisi kokoelma-EP:n Of Stone, Wind and Pillor, joka sisälsi materiaalia vuosilta 1998-2001. Materiaalista pystyi huomaamaan yhtyeen tyylin muuttuneen entistä enemmän folkimpaan ja kokeilevampaan suuntaan. EP sisälsi myös coverin "Kneel to the Cross" folk-yhtyeeltä Sol Invictus.

The Mantle (2002)

Vuosien 2001 ja 2002 välillä Agalloch äänitti kakkosalbuminsa The Mantle, jolla oli paljon vaikutteita post-rockin suunnalta. Levy sai huomattavan suurta huomiota myös lehdistöiltä ja Agallochia haastateltiinkin muutamaan tunnettuun musiikkilehteen. The Mantlen myötä yhtye soitti myös ensimmäisen keikkansa - se tapahtui 6. maaliskuuta 2003 kotikaupungissaan Portlandissa. Tätä seurasi muutama keikka lisää ja lopuksi varsinainen kiertue länsirannikolla toukokuussa.

Seuraavina vuosina yhtyeeltä ilmestyi muutama EP - Tomorrow Will Never Come vuonna 2003 ja The Grey vuonna 2004. Näillä julkaisuilla kuultiin entistä enemmän kokeilevempaa tyyliä, sekä muutama uudelleentyöstetty raita The Mantlelta. Näinä aikoina yhtye teki muutaman keikan itärannikolla, ja julkaisi vielä lyhyen split-EP:n suomalaisen Nest-yhtyeen kanssa, joka sisälsi Agallochin osalta täysin folk-painottuneen kappaleen. Pale Folkloren ja The Mantlen uudelleenjulkaisut vinyylimuodossa näkivät päivänvalon vuonna 2005. Nämä olivat saatavissa vain Agallochin ainoalta vuoden 2005 keikalta Torontossa 14. lokakuuta.

Ashes Against the Grain, kolmas studioalbumi, julkaistiin 8. lokakuuta 2006 The End Recordsin kautta, ja se poikkesi tyyliltään hieman aiemmasta Agallochista, sisältäen vähemmän akustista kitaraa, mutta pitäen silti tunnelman rauhallisena.

## [muokkaa] Diskografia

### [muokkaa] Studioalbumit

Pale Folklore (1999) | The Mantle (2002) | Ashes Against the Grain (2006)

### [muokkaa] Muut julkaisut

- From Which of This Oak (1996)
- Of Stone, Wind and Pillor (2001)
- Tomorrow Will Never Come (2003)
- The Grey (2004)
- Nest / Agalloch -split (2004)

## [muokkaa] Jäsenet

### [muokkaa] Nykyiset

- Don Anderson - kitara
- John Haughm - laulu, kitara
- Jason William Walton - basso
- Chris Green - rummut

### [muokkaa] Menneet

- Shane Breyer - kosketinsoittimet

## [muokkaa] Aiheesta muualla

- Agalloch.org - virallinen sivusto (englanniksi)
- Myspace.com - virallinen profiili (englanniksi)
- TheEndRecords.com - levy-yhtiön sivu (englanniksi)

Haettu osoitteesta http://fi.wikipedia.org../../../a/g/a/Agalloch.html

Luokat: 1990-luvun yhtyeet ja sooloartistit | 2000-luvun yhtyeet ja sooloartistit | Yhdysvaltalaiset heavy metal -yhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch
- Français
- עברית
- Nederlands
- Русский